CELEX: 32014D1028(01)
Language: hu
Date: 2014-10-22 00:00:00
Title: A Bizottság határozata ( 2014. október 22. ) az Európai Fogyasztói Tanácsadó Csoport belga tagjának és egyesült királysági póttagjának kinevezéséről

28.10.2014   
            
            
               HU
            
            
               Az Európai Unió Hivatalos Lapja
            
            
               C 381/4
            
         A BIZOTTSÁG HATÁROZATA
   (2014. október 22.)
   az Európai Fogyasztói Tanácsadó Csoport belga tagjának és egyesült királysági póttagjának kinevezéséről
   2014/C 381/05
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az egy európai fogyasztói tanácsadó csoport létrehozásáról szóló, 2009. szeptember 14-i 2009/705/EK bizottsági határozatra (1) és különösen annak 4. és 5. cikkére,
   mivel:
   
               (1)
            
            
               2013. július 18-i határozatával a Bizottság hároméves időszakra tagokat és póttagokat nevezett ki.
            
         
               (2)
            
            
               A tagokat és a póttagokat szükség esetén a 4. cikkben megállapított eljárás szerint kell pótolni a hároméves időszak hátralévő részére. A 4. cikk (2) bekezdésétől eltérően, amennyiben a nemzeti fogyasztói szervezeteket képviselő tagok vagy póttagok közül csak egyet kell pótolni, a nemzeti testületek vagy hatóságok két új jelöltet javasolnak, akik közül a Bizottság a 4. cikk (3) bekezdésének megfelelően kinevez egyet.
            
         
               (3)
            
            
               A belgiumi és az egyesült királysági nemzeti hatóságok által előterjesztett javaslat alapján ki kell nevezni egy, a belgiumi fogyasztói szervezeteket képviselő rendes tagot és egy, az egyesült királysági fogyasztói szervezeteket képviselő póttagot a hároméves hivatali idő hátralévő részére,
            
         A KÖVETKEZŐKÉPPEN HATÁROZOTT:
   Egyetlen cikk
   A Bizottság a következő személyeket nevezi ki az Európai Fogyasztói Tanácsadó Csoport tagjának, illetve póttagjának a jelenlegi tagok és póttagok hivatali idejének hátralévő részére:
   
               Az Európai Fogyasztói Tanácsadó Csoport belga tagja
            
            
               Az Európai Fogyasztói Tanácsadó Csoport egyesült királysági póttagja
            
         
               Joost VANDENBROUCKE
            
            
               Aodhan O’DONNELL
            
         
      Kelt Brüsszelben, 2014. október 22-én.
      
         
            a Bizottság részéről,
         
         
            az elnök nevében,
         
         Paola TESTORI COGGI
         
            az Egészség- és Fogyasztóügyi Főigazgatóság főigazgatója
         
      
   
   
      (1)  HL L 244., 2009.9.16., 21. o.